भगवान श्रीराम के बेटे लव की समाधि पर लिखे हैं पाक प्रेमी जोड़ों के नाम
पाकस्थितश्री कटासराज यात्रा से लौटे श्रद्धालु लव की समाधि की दुर्दशा देखकर बेहद दुखी हुए। यात्रा के अंतिम दिन हिंदू श्रद्धालुओं को शाही किले में घुमाया गया था। इस किले में भगवान श्रीराम के पुत्र लव की समाधि मौजूद है। जिनके नाम पर लाहौर शहर बसा हुआ है। लव की समाधि के कमरे में छत पर जगह-जगह मकड़ियों के जाले लगे हुए थे। यहां तक कि भगवान लव की समाधि की दीवारों पर पाकिस्तान के प्रेमी जोड़ों ने अपने-अपने नाम लिखे हुए थे। पाकिस्तान के अधिकारियों ने इन नामों को आनन-फानन में रंग रोगन करके मिटाने की कोशिश की। ये देखकर यात्रियों की धार्मिक आस्था को ठेस पहुंची।
हनुमानसीता की मूर्तियां भी गायब: श्रीकटासराजधाम को बेहतर बनाने के लिए विश्व के लोगों को प्रभावित करने के लिए पाकिस्तान सरकार करोड़ों रुपये खर्च कर रही है। यहां तक कि श्रीकटासराज में 36 कमरों की धर्मशाला बनाने का कार्य पिछले दो वर्षों से चल रहा है। जिस पर पाकिस्तान वक्फ बोर्ड 7 करोड़ रुपये से अधिक की राशि खर्च कर रहा है। लेकिन शिवमंदिर में शिवलिंग को छोड़कर हनुमान मंदिर से हनुमान जी देवी के मंदिर से देवी की मूर्तियां गायब हैं।
सीता मंदिर से सीता माता की मूर्ति भी गायब मिली। इसी वजह से हिंदू यात्रियों ने वक्फ बोर्ड को अगली बार भारत से शिव श्रीराम परिवार की मूर्तियां भिजवाने की बात कही है। पाकिस्तान से लौटे श्रेय गुप्ता, भीम सिंह, रविन्द्र कांबोज, राजेश कांबोज, चंदा सिंह सांगवान सतीश तरार ने बताया कि लाहौर में पाक वक्फ बोर्ड के चेयरमैन फारुक उल सिद्धिकी ने उनका शानदार स्वागत किया था। उनकी सुरक्षा के भी पुख्ता बंदोबस्त किए गए थे। पर मंदिरों से गायब मूर्तियों को लेकर उन्हें बेहद निराशा हुई।
श्रीकटासराज यात्रा से लौटे श्रद्धालु दिखे निराश
hin_Deva hin_Deva hin_Deva hin_Deva hin_Deva